Casa de la Buelga

La casa de la Buelga ta asitiada en Ciañu, nel conceyu asturianu de Llangréu (Asturies, España), y data de finales del sieglu XVI, anque puede tener l'orixe nun edificiu del sieglu XIV. La casa L'edificiu sufrió delles reformes quedando de la estructura primitiva les saeteres. La mayor reforma fízose'n 1653 y un sieglu dempués añadióse la fachada que tien anguaño. Ta formada por dos pisos, el de baxo cola so entrada n'arcu carpanel ensin moldures y les ventanes enmarcaes por sillares con moldura d'oreya. El pisu cimeru tien cuatro balcones con vuelu de forxa ente los que s'asitia l'escudu. Tien una capiya amiesta, na que la portada ta formada por un vanu adinteláu con pequeña moldura d'oreyes, na espadaña tien el buecu pa la campana. Anguaño, funciona como aula d'estensión universitaria de la Universidá d'Uviéu, sala d'estudiu y ye Monumentu Históricu Artísticu. Ver tamién Familia Buelga Referencies Enllaces esternos Wikimedia Commons tien conteníu multimedia tocante a Casa de la Buelga.